 Suldaan Maxamed Suldaan Xirsi-qani Cabdilaahi,oo u waramay Wargeyska Geeska Afrika ayaa sidoo kale Madaxweynaha ugu baaqay inuu si joogto ah ula xisaabtamo Wasiiraddiisa, oo uu shaqadooda iyo xilka ay umadda u hayaan uu ku daba galo, waxaanu ugu horeyn uu yidhi Madaxweyne Muuse Biixi Cabdi, si rasmiya ayaa xilkii loogu cimaaday, loona caleemo saaray, xilkiina waa loo dhaariyey, markaas taladdaydu waa Madaxweyne umaddan cadaalad ayaa deeqda, ee dadkii ku coddeeyey iyo kuwii ka coddeeyeyba, adigaa u wada madaxweyne ah, ee u cadaalad samee, oo si siman ugu cadaalad samee, oo si isku mid ah wax ugu wado qabo, oo cid gaar ah masuuliyadi kama saarna, ee umadda oo dhan ayey masuuliyadi ka saaran tahay ILLAAHAY ka sakow, inuu ILLAAHAY xilkaas qaran ee aad qaadayna inuu ku fududeeyo ayaanu kugu ducaynaynaa. 